gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6535, del 03-06-2011 (2011/6300)

Notificació de la resolució. Expedient número C-RAGC-007/09.
------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6300


Organisme emissor
:   Institut Valencià d'Habitatge, SA

Tipus de document
:   Anunci

Notificació de la resolució. Expedient número C-RAGC-007/09. [2011/6300]  
En compliment del que disposen els articles 59.5 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber a l'interessat que s'indica la resolució de l'expedient administratiu ressenyat més avall.  
L'interessat, per a coneixement i constància del contingut íntegre de l'expedient, podrà comparéixer a les oficines de l'Institut Valencià d'Habitatge, SA, a la avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposa d'un termini, a tal fi, d'un mes.  
  
Expedient: C-RAGC-007/09  
Codi de l'immoble: 9672410739.  
Adreça: F. Tomás y Valiente, 3-8.  
Població: Borriana.  
Adjudicatari: Pedro Javier Moreno González.  
Règim de cessió: compravenda.  
Data de resolució: 17.05.2011.  
  
València, 23 de maig de 2011.- El cap d'Administració i Inspeccio del Centre de Gestió d'Habitatge Públic: Fernando Maldonado Pla.
Diari Oficial de la Generalitat Valenciana


Sumari del DOGV 6457, del 10-02-2011 (2011/1340)

Informació pública de la suspensió de llicències en l'àmbit de la modificació de les normes subsidiàries de planejament de l'antiga fàbrica Lombard i zona de Frutas Alba/Chova/Yasu.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   6457

Data del DOGV
:   10-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1340


Data del document
:   28-01-2011

Organisme emissor
:   Ajuntament d'Almoines

Tipus de document
:   Anunci

Descriptors 

:   * Almoines
    * pla d'urbanisme
    * administració local

Informació pública de la suspensió de llicències en l'àmbit de la modificació de les normes subsidiàries de planejament de l'antiga fàbrica Lombard i zona de Frutas Alba/Chova/Yasu. [2011/1340]  
Mitjançant l'Acord adoptat en la sessió que va tindre lloc el passat dia 27 de gener de 2011, el Ple de l'Ajuntament va decidir:  
Primer. Suspendre l'atorgament de llicències d'activitat, parcel·lació de terrenys, edificació i demolició a l'àmbit definit en l'informe proposta efectuat per l'arquitecte municipal referit a la zona de l'antiga fàbrica Lombard i zona de Frutas Alba/Chova/Yasu.  
Segon. Ordenar la publicació del corresponent anunci en el Diari Oficial de la Comunitat Valenciana.  
Cosa que es fa pública als efectes previstos a l'article 101 de la Llei 16/2005, de 30 de desembre, Urbanística Valenciana.  
Almoines, 28 de gener de 2011.- L'alcalde: Vicent Ribes Albert.
Diari Oficial de la Generalitat Valenciana


Sumari del DOGV 6628, del 11-10-2011 (2011/9847)

Notificació de la sentència dictada en el procediment ordinari número 1838/2009.
--------------------------------------------------------------------------------

### Dades del document

Número de DOGV
:   6628

Data del DOGV
:   11-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9847


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el procediment ordinari número 1838/2009. [2011/9847]  
Procediment ordinari 001838/2009  
Demandant: Bancaixa.  
Procurador: Onofre Marmaneu Laguía.  
Demandats: Henry Vladimir Paredes Paz i María Varsobia Montaño.  
Procuradora: Marta Aleixandre Baeza.   
Edurne Zubia Zubimendi, secretària judicial del Jutjat de Primera Instància número 18 de València, faig saber:  
Que en el judici a què es fa referència al marge s'ha dictat la resolució que té el text que, literalment, és com segueix:  
«Sentència número 000117/2011  
Jutgessa que la dicta: M.ª José Valero Campora.  
Lloc: València.  
Data: 30 de maig de 2011.  
M.ª José Valero Campora, magistrada jutgessa substituta del Jutjat de Primera Instància número 18 de València, he vist aquestes actuacions de judici ordinari número 1838/2009, seguides davant d'aquest Jutjat a instàncies de la Caixa d'Estalvis de València, Castelló i Alacant (Bancaixa), representada pel procurador Onofre Marmeneu Laguía, i assistida pel lletrat José Leopoldo Llop Mestre, contra Henry Vladimir Paredes Paz, representat per la procuradora Marta Aleixandre Baeza i assistit per la lletrada Cristina Avellaneda Aznar i M.ª Varsobia Montaño, en situació de rebel·lia processal, per a reclamar 3.481,68 euros, i d'acord amb els següents:   
/.../  
Dispositiva  
Estime la demanda formulada per la Caixa d'Estalvis de València, Castelló i Alacant (Bancaixa), representada pel procurador Onofre Marmeneu Laguía, i condemne Henry Vladimir Paredes Paz, i M.ª Varsobia Montaño, una vegada siga ferma la sentència, a pagar al demandant:  
  
a) La suma de 3.481,68 euros en concepte de principal.  
b) Els interessos de l'anterior quantitat que es produïsca i que seran els pactats en la pòlissa de préstec.  
c) A pagar les costes processals originades en aquest judici.  
Mode d'impugnació: recurs d'apel·lació dins del termini de cinc dies, des que es notifique aquesta resolució, davant d'aquest tribunal».  
Atés que es desconeix el domicili o la residència actuals de la part demandada, Henry Vladimir Paredes Paz i María Varsobia Montaño, s'ha disposat la fixació d'aquest edicte al tauler d'anuncis d'aquest Jutjat, a fi que valga de notificació als demandats.  
  
  
València, 6 de setembre de 2011.- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 6431, del 04-01-2011 (2010/14175)

CORRECCIÓ d'errades de l'Ordre 38/2010, de 17 de desembre, de la Conselleria de Benestar Social, per la qual es convoca concurs públic per a la concessió d'ajudes a consells territorials de la joventut, per a l'any 2011.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14056


Data del document
:   29-12-2010

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de l'Ordre 38/2010, de 17 de desembre, de la Conselleria de Benestar Social, per la qual es convoca concurs públic per a la concessió d'ajudes a consells territorials de la joventut, per a l'any 2011. [2010/14930]
S'ha observat un errada en la publicació de l'esmentada ordre (DOCV núm. 6425, de 27.12.2010), consistent en l'omissió del full del formulari Fitxa resum d'activitats 2011, que es reproduïx a continuació.
València, 29 de desembre de 2010.- La consellera de Benestar Social: Angélica Such Ronda.
Diari Oficial de la Generalitat Valenciana


Sumari del DOGV 6476, del 09-03-2011 (2011/2792)

Informació pública de la modificació de tarifa de conservació de comptadors a Náquera poble.
--------------------------------------------------------------------------------------------

### Dades del document

Número de DOGV
:   6476

Data del DOGV
:   09-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2792


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifa de conservació de comptadors a Náquera poble. [2011/2792]  
S'informa perquè en prengueu coneixement que la Junta de Govern Local de Náquera, en sessió celebrada el 23 de febrer de 2011, adoptà el següent acord: aprovar les tarifes proposades per Aguas de Valencia, SA per a posar en marxa el projecte de modernització del parc de comptadors.  
Tarifa aprovada per a 2011:  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.   
València, 7 de març de 2011.- El director: Francisco Zorrilla.
Diari Oficial de la Generalitat Valenciana


Sumari del DOGV 6547, del 20-06-2011 (2011/6879)

Adjudicació número CNMY11/17. Canonada des del brollador del barranc de Castro fins al depòsit a Alfondeguilla (Castelló).
--------------------------------------------------------------------------------------------------------------------------

### Dades del document

Número de DOGV
:   6547

Data del DOGV
:   20-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6879


Data del document
:   08-06-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Adjudicació número CNMY11/17. Canonada des del brollador del barranc de Castro fins al depòsit a Alfondeguilla (Castelló). [2011/6879]  
1. Entitat adjudicadora  
a) Organisme: Conselleria de Medi Ambient, Aigua, Urbanisme i Habitatge.  
b) Dependència que tramita l'expedient: Servei de Contractació i Assumptes Generals.  
c) Número d'expedient: CNMY11/17.  
d) Adreça d'Internet del perfil del contractant: .  
2. Objecte del contracte  
a) Tipus de contracte: obres.  
b) Descripció de l'objecte: canonada des del brollador del barranc de Castro fins al depòsit a Alfondeguilla (Castelló).  
c) Divisió per lots i nombre: 1.  
d) CPV: 45232150-8.  
e) Butlletí o diari oficial i data de publicació de l'anunci de licitació: DOGV núm. 6445, de 25 de gener de 2011.  
3. Tramitació i procediment  
a) Tramitació: ordinària.  
b) Procediment: obert.  
4. Valor estimat del contracte: 291.983,96 euros, IVA exclòs.  
5. Pressupost base de licitació. Import net: 291.983,96 euros. Import total: 344.541,07 euros.  
6. Formalització del contracte  
a) Data d'adjudicació: 16 de maig de 2011.  
b) Data de formalització del contracte: 3 de juny de 2011.  
c) Contractista: Talent, SL.  
d) Import d'adjudicació: import net: 172.562,52 euros. Import total: 203.623,77 euros.  
  
València, 8 de juny de 2011.- La secretària autonòmica, p. d. (O 14.10.2009, DOCV 6129, de 23.10.2009): M. Ángeles Ureña Guillem.
Diari Oficial de la Generalitat Valenciana


Sumari del DOGV 6523, del 18-05-2011 (2011/5461)

RESOLUCIÓ de 4 de maig de 2011, de la Universitat de València, per la qual nomena Berta Raposo Fernández catedràctica d'universitat, de l'àrea de coneixement Filologia Alemanya.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6523

Data del DOGV
:   18-05-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/5461


Data del document
:   04-05-2011

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de maig de 2011, de la Universitat de València, per la qual nomena Berta Raposo Fernández catedràctica d'universitat, de l'àrea de coneixement Filologia Alemanya.  
  
 [2011/5461]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 30 de desembre de 2010 (BOE 21 de gener de 2011), per a la provisió de la plaça número 6045 de catedràtica d'universitat (concurs número 116/2010), i una vegada que la concursant proposada ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001 de 21 de desembre, d'Universitats (BOE 24 de desembre), i altres disposicions que la despleguen, resol:  
  
Nomenar Berta Raposo Fernández catedràtica d'universitat, de l'àrea de coneixement Filologia Alemanya, adscrita al Departament Filologia Anglesa i Alemanya.  
  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
  
València, 4 de maig de 2011.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6556, del 01-07-2011 (2011/7452)

RESOLUCIÓ de 21 de juny de 2011, de la directora general de Família, per la qual es publiquen les subvencions concedides a entitats locals per a finançar prestacions econòmiques individualitzades per l'acolliment de menors en família extensa o afí per a l'any 2011 (línia T4973).
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7452


Data del document
:   21-06-2011

Organisme emissor
:   Conselleria de Benestar Social

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 21 de juny de 2011, de la directora general de Família, per la qual es publiquen les subvencions concedides a entitats locals per a finançar prestacions econòmiques individualitzades per l'acolliment de menors en família extensa o afí per a l'any 2011 (línia T4973). [2011/7452]  
En compliment del que disposa la Llei 38/2003, de 17 de novembre, General de Subvencions, que en l'article 18 establix que els òrgans administratius concedents publicaran en el diari oficial corresponent les subvencions concedides amb expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat de la subvenció, i, en virtut de la Resolució de 27 de febrer de 2009 (DOCV núm. 5.967, de 4 de març de 2009), del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria, resolc:  
  
Donar publicitat a les subvencions concedides a entitats locals per a finançar prestacions econòmiques individualitzades per l'acolliment de menors en família extensa o afí, en el marc de la convocatòria establida en l'Ordre 31/2010, d'1 de desembre de 2010 (DOCV núm. 6417, de 15 de desembre de 2010), de la Conselleria de Benestar Social, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'any 2010, amb càrrec al programa pressupostari 67.11.62.106.29.7, Família i Adopcions, línia de subvenció T4973 «PEI. Acolliment menors família extensa i acostada», assenyalats en l'annex d'esta resolució.  
  
València, 21 de juny de 2010.- La directora general de Família: Carolina Martínez García.  
  
  
  
  
  
  
  
  
  
  
  
ANNEXANEXO
Diari Oficial de la Generalitat Valenciana


Sumari del DOGV 6643, del 03-11-2011 (2011/11357)

Notificació de la resolució del recurs d'alçada. Referència interna R-304/2011.
-------------------------------------------------------------------------------

### Dades del document

Número de DOGV
:   6643

Data del DOGV
:   03-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11860


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució del recurs d'alçada. Referència interna R-304/2011. [2011/11776]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat que a continuació s'assenyala, ja que s'ha intentat la notificació en l'últim domicili conegut, però aquesta no s'ha pogut practicar.  
  
Interessat: Antonio Rubio Cifuentes.  
Últim domicili conegut: carrer Tejares núm. 31, 2n. N (Albacete).  
Acte administratiu: resolució que dicta la directora general d'Habitatge i Projectes Urbans, de 4 de maig del 2011, del recurs d'alçada formulat per Antonio Rubio Cifuentes contra la resolució de suspensió de dret a la renda bàsica d'emancipació (ECJ 3469) relativa a l'expedient número 14/46/006619/2008.   
L'expedient consta en l'Àrea de Plans d'Habitatge de la Conselleria d'Infraestructures, Territori i Medi Ambient, c/ de Francesc Cubells, núm. 7, 46567 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
  
València, 30 de setembre del 2011.- El director general d'Obres Públiques, Projectes Urbans i Habitatge: Vicente Dómine Redondo.
Diari Oficial de la Generalitat Valenciana


Sumari del DOGV 6482, del 17-03-2011 (2011/2552)

Notificació de la sentència dictada en el judici ordinari número 476/2009.
--------------------------------------------------------------------------

### Dades del document

Número de DOGV
:   6482

Data del DOGV
:   17-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2552


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el judici ordinari número 476/2009. [2011/2552]  
Procediment ordinari 000476/2009  
De: Comunitat de Propietaris Edificio Torremar.  
Procuradora: Elisa Bru Fenollar.  
Contra: Shayda Alla.  
En aquest procediment ordinari número 476/09,seguit a instàncies de la Comunitat de Propietaris de l'Edificio Torremar de Cullera contra Shayda Alla s'ha dictat la sentència que té l'encapçalament i la dispositiva que, literalment, són com segueix:  
Sueca, 7 de gener de 2011  
Clara España Arbona, magistrada del Jutjat de Primera Instància i Instrucció número 1 de Sueca i partit, he vist les actuacions de judici verbal registrades amb el número 476/2009, promogudes per la procuradora Elisa Bru Fenollar en nom i representació de la Comunitat de Propietaris de l'edifici Torremar de Cullera assistit pel lletrat Vicente Sapiña Cerveró contra Shayda Alla en rebel·lia i contra Caixa d'Estalvis del Mediterrani, representada pel procurador Máximo Marqués Ortells i defensada pel lletrat José Luis Mojica Marhuenda que s'aplana a la demanda han resultat els següents.   
Estime la demanda interposada per la procuradora Elisa Bru Fenollar en nom i representació de la Comunitat de Propietaris de l'Edifici Torremar de Cullera i en conseqüència condemne Shayda Alla a pagar a l'actora la suma de 7.833,94 euros, més els interessos legals i pagament de costes processals.  
Notifiqueu aquesta sentència a les parts i feu-los saber que no és ferma, ja que contra aquesta resolució es pot interposar un recurs d'apel·lació, de conformitat amb l'article 455 de la Llei d'Enjudiciament Civil, amb el dipòsit previ, Llei Orgànica 1/2009, de 3 de novembre.  
Expediu una testimoniança d'aquesta resolució i uniu-la a les actuacions i incloeu l'original en el llibre de sentències.  
Aquesta és la meua sentència, que pronuncie, mane i firme».  
I atés que la demandada, Shayda Alla, es troba en parador desconegut, per diligència d'ordenació de 8 de febrer de 2011, la secretària judicial, Amparo Díez Vilar, en virtut del que disposen els articles 156.4 i 164 de la Llei 1/2000, d'Enjudiciament Civil, expedisc aquest edicte a fi que valga de notificació de forma deguda.  
  
Sueca, 8 de febrer de 2011.- La secretària judicial: Amparo Díaz Villar.
Diari Oficial de la Generalitat Valenciana


Sumari del DOGV 6503, del 15-04-2011 (2011/3675)

Notificació de la sentència dictada en el judici ordinari número 1461/2009.
---------------------------------------------------------------------------

### Dades del document

Número de DOGV
:   6503

Data del DOGV
:   15-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3675


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici ordinari número 1461/2009. [2011/3675]  
Judici ordinari 001461/6623-LO  
De: Serinarchi, SL.  
Procurador: José Luís Medina Gil.  
Contra: Eulalia Ilolo Findo.  
Procurador/a: -  
Cèdula de notificació  
En el procediment a què es fa referència s'ha dictat la resolució que, literalment, és com segueix:  
«Sentència número 180/2010  
València, 20 de juliol de 2010  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici ordinari seguides sota el número 1.461/2009, a instàncies de la mercantil Serinarchi, SL, representada pel procurador José Luís Medina Gil i assistida pel lletrat Ricardo Siurana Alabau, contra Eulalia Ilolo Findo, declarada en rebel·lia; s'hi exerceix una acció de reclamació d'una quantitat.  
Dispositiva  
Estime de forma íntegra la demanda deduïda per la mercantil Serinarchi, SL, representada pel procurador José Luís Medina Gil, contra Eulalia Ilolo Findo, declarada en rebel·lia, condemne la part demandada al pagament a la part actora de la quantitat de sis mil dos-cents trenta-quatre euros amb huitanta-set cèntims (6.234,87 euros), per les quotes produïdes fins juliol de 2010 inclòs, més els interessos de l'article 576 de la Llei d'Enjudiciament Civil de 2000, més les quotes que es produïsquen successivament, des del 5 d'agost de 2010 en avant, fins el venciment el 5 de maig de 2011, per 152,07 euros/mes. S'imposen a la demandada les costes del procediment.  
  
Contra aquesta sentència, que no és ferma, cap un recurs d'apel·lació per a l'Audiència Provincial, que haurà de preparar-se davant d'aquest Jutjat dins del termini de cinc dies hàbils comptadors des que es notifique, en els termes de l'article 457 de la Llei d'Enjudiciament Civil de 2000 i subjectes al que disposa la disposició addicional 15ª de la Llei Orgànica del Poder Judicial en ordre a la necessitat d'efectuar dipòsit per a recórrer.  
Aquesta és la meua sentència, que jutjant en primera instància pronuncie, mane i firme».  
I com a conseqüència del parador ignorat d'Eulalia Ilolo Findo, estenc aquesta cèdula perquè valga de notificació.  
  
València, 14 de desembre de 2010.- El secretari: Alberto Martínez de Santos.